Dragi učitelji,

2018. proglašena je [Europskom godinom kulturne baštine](https://mandrillapp.com/track/click/30299946/europa.eu?p=eyJzIjoiUTEycEVmMGo0bWhNS1JScFBsSi1fTEV2ZnFjIiwidiI6MSwicCI6IntcInVcIjozMDI5OTk0NixcInZcIjoxLFwidXJsXCI6XCJodHRwczpcXFwvXFxcL2V1cm9wYS5ldVxcXC9jdWx0dXJhbC1oZXJpdGFnZVxcXC9hYm91dF9oclwiLFwiaWRcIjpcIjQ1NTgwMzY4ZDlkNTRlZDNhOTc4ZDM5MzFjNWE5MzhhXCIsXCJ1cmxfaWRzXCI6W1wiMDY5NzhjZDgxMzkxMDlkZmVkNzc2MmUwMzYzOTM1MTYyNWQwY2U2NlwiXX0ifQ). Prilika je to za obrazovanje djece i mladih o vrijednosti zajedničke baštine, koja uključuje književnost, umjetnost i spomenike, zanate koje su nam prenijeli naši preci, tradicije, hranu u kojoj uživamo i filmove koje gledamo i u kojima se prepoznajemo.

Radi obilježavanja Europske godine kulturne baštine Europska komisija osmislila je nastavne planove, aktivnosti i projekte kojima želi potaknuti učenike na otkrivanje svoje kulturne baštine, interakciju s njom i uživanje u njoj. Novi **alati za učitelje na temu europske kulturne baštine** temelje se na konceptu kulturne baštine, u neposrednoj lokalnoj zajednici učenika i u europskom kontekstu.

**Koja je namjena tih alata?**

Ovi će obrazovni alati vama i vašim učenicima dati konkretne ideje za nastavne aktivnosti i aktivnosti izvan školske zajednice kroz koje možete otkriti različite oblike kulturne baštine u svojoj okolini.

Poziv je to i na promišljanje o sljedećim pitanjima:  što je kulturna baština i zašto ju je važno njegovati i očuvati?  Što čini Europsku kulturnu baštinu i zašto ona nadilazi nacionalne granice?  Možemo li izgraditi zajedničku budućnost slavljenjem i priznavanjem europske kulturne baštine?

**Kome su ti alati namijenjeni?** Alati služe učiteljima svih predmeta i područja da u nastavu uvedu kulturnu baštinu i razgovaraju o njoj s učenicima u dobi od 10 do 15 godina.  Sadržaj je univerzalan i  može se primjenjivati i nakon 2018.

**Alati su dostupni i na vašem jeziku**  [https://europa.eu/cultural-heritage/toolkits/toolkit-teachers\_hr](https://mandrillapp.com/track/click/30299946/europa.eu?p=eyJzIjoibW9wQjFDWnUyVGhsQk1tWlVQU1dBYmRuYm9zIiwidiI6MSwicCI6IntcInVcIjozMDI5OTk0NixcInZcIjoxLFwidXJsXCI6XCJodHRwczpcXFwvXFxcL2V1cm9wYS5ldVxcXC9jdWx0dXJhbC1oZXJpdGFnZVxcXC90b29sa2l0c1xcXC90b29sa2l0LXRlYWNoZXJzX2hyXCIsXCJpZFwiOlwiNDU1ODAzNjhkOWQ1NGVkM2E5NzhkMzkzMWM1YTkzOGFcIixcInVybF9pZHNcIjpbXCIxZDMwODJkZjhkOTE3M2EyNTFjMjU4ODc5YTg4ZGFkYzJmZWEyNmU0XCJdfSJ9)

**U čemu se sastoje ti alati?**

**Vodič za učitelje** sadržava upute za upotrebu alata i opis svih elemenata, među ostalim prijedloga za projekte, nastavnih planova i internetske igre. Sadržava i savjete za objavljivanje i dijeljenje učeničkih projekata na internetu te korisne poveznice i resurse.

Među alatima su i dva **nastavna plana**. Prvi se odnosi na internetsku igru o kulturnoj baštini koja pomaže učiteljima da uvedu temu na zabavan i edukativan način. U drugom je planu predviđeno potaknuti učenike da istražuju europsku dimenziju svoje kulturne baštine putem kreativnih i praktičnih projekata.  Ponuđeno je 16 konkretnih **prijedloga za projekte** od kojih možete odabrati one koje ćete provesti s učenicima u učionici ili izvan nje.

* To smo mi
* Umjetnici na zahtjev
* Vremenske kapsule
* Nadahnuto tradicijom
* Posvajanje spomenika
* Proslave
* Europske kulturne rute
* Zajednička baština
* DiscoverEU: vaš europski popis želja
* Industrijska baština
* Zaplešimo!
* Ciklus baštine
* Mimo utabane staze
* Bratimljenje gradova
* Mladi za baštinu
* Oznaka europske baštine

Naposljetku, **upoznajte svoje učenike s internetskom igrom posvećenoj Europskoj godini kulturne baštine**!

Internetska igra **Detektivi kulturne baštine** ima dvije razine težine prilagođene učenicima u dobi od 10 do 12 godina i onima u dobi od 13 do 15 godina. Tema je igre europska kulturna baština i može potaknuti razgovor o značenju baštine. Može se igrati u parovima ili skupinama, a učitelj ima ulogu moderatora.

Zaigrajte igru: [https://europa.eu/cultural-heritage/toolkits/culture-heritage-detectives\_hr](https://mandrillapp.com/track/click/30299946/europa.eu?p=eyJzIjoibnJ2TmN4VDdDUkptdVZCZUMyREZndy1JRGhZIiwidiI6MSwicCI6IntcInVcIjozMDI5OTk0NixcInZcIjoxLFwidXJsXCI6XCJodHRwczpcXFwvXFxcL2V1cm9wYS5ldVxcXC9jdWx0dXJhbC1oZXJpdGFnZVxcXC90b29sa2l0c1xcXC9jdWx0dXJlLWhlcml0YWdlLWRldGVjdGl2ZXNfaHJcIixcImlkXCI6XCI0NTU4MDM2OGQ5ZDU0ZWQzYTk3OGQzOTMxYzVhOTM4YVwiLFwidXJsX2lkc1wiOltcImNiZDViNDllM2U1M2VlZDNmZDNjNTI3ZTQ0YWQ0ZDFiOTNjODY5NzNcIl19In0)

Iskoristite obrazovne sadržaje o kulturnoj baštini ne samo ove godine nego i u budućnosti!

Srdačan pozdrav

Tim Europske godine kulturne baštine

|  |  |  |  |
| --- | --- | --- | --- |
| **The EYCH team** | | | |
| cid:image003.jpg@01D493B5.6E043480 |  | cid:image004.jpg@01D493B5.6E043480 |  |
| cid:image005.jpg@01D493B5.6E043480 | | |  |
| cid:image006.jpg@01D493B5.6E043480 | | |  |
| **European Commission** Directorate-General for Education and Culture J-II 70 02 B-1049 Brussels/Belgium [EAC-EYCH2018@ec.europa.eu](mailto:EAC-EYCH2018@ec.europa.eu) | | | |